《丫头岩》
宋代·喻良能

自有宇宙有此山，万八千岁须臾间。
亭亭造天屹石壁，雨淋日臾逾坚顽。
且无泉瀑美裙帨，肯以草木媚容颜。
丫头得名良未称，那有巨手梳髻鬟。
会当呼作陆砥柱，长与羲娥阅往还。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。